ISANDA LAUAS
Tere tulemast saatesse!
Seekordne külaline on vaatajatele arvatavasti tuttav
Püha Vaimu õhtutel kõnelejana.
Samuti ka David Hertzogi teenistuste koordinaatorina.
Tere tulemast Mika Jantunen!
Tänan!
Me oleme üksteist tundnud juba 10 aastat.
Selle aja sees pole ma midagi teada saanud
sinu lapsepõlve kohta. Nii et alustagem sellest.
Ma sündisin Turus 1979. a,
kui Soomes olid Niilo Ylivainio äratuskoosolekud.
Mu isa sai ka puudutatud sellest ärkamisest.
Isa läks Turusse ja alustas seal noorsootöötegijana.
Oli tugev palveärkamine. Jumal tegutses pikka aega.
Seejärel isa läks Raisiosse, kus kasvas suur tugev kogudus.
Käis koguduse ehitamine.
Sealt me kolisime Siilijärvele ja edasi Vammalasse ja Savonlinna.
Sel ajal olin ma 13-14 aastane.
Isa oli kaasatud Kalevi Lehtineni misjonitöösse,
kogudusetöös ja kuulutustöös. Aga lõpupoole hakkas ta väsima
ja mu suhted isaga muutusid keerulisteks.
Samas "ravis" isa oma halba enesetunnet alkoholiga.
1994 a mu vanemad lahutasid.
See oli mu isa elus suur kokkuvarisemine ja pime aeg.
Kartsin, kas ta üldse elamagi jääb.
6 aastat isa ainult jõi ja need olid väga rasked aastad.
Sa pidid vahetama kooli.
Sellega kaasnesid uued ja tundmatud koolikaaslased.
Samuti katsumused, millest just äsja rääkisid.
Need kindlasti murdsid su südame.
Jah. Ma häbenesin seda, et isa oli vabakoguduse pastor.
See oli sel ajal nii eriline nähtus.
Nagu kogu me pere asi, mis oli väga raske mu jaoks.
Kuskil 8-9 aastasena hoidsin end kogudusest eemale.
See kestis kuni sain 15 aastaseks
ja Jumal kohtas mind väga tugevalt koguduse laagris.
Mingeid kogemusi oli mul ka enne seda.
See oli mu elu pöördepunktiks. Kohtasin isiklikult ja võimsalt Jeesust.
Mäletan, et nutsin sel hetkel ja Jumal tuli mu ellu.
Aga enne, kui see juhtus, tuli sul ette ka koolikiusamist
ja häbitunnet, mis aja jooksul kuhjusid.
Jah. Häbi mõjutas mu isiksust ja mul olid seesmised võitlused.
Ühtlasi tuli ka alkohol mängu ning täiskasvanute meelelahutused.
Minu elus oli palju valusaid asju.
Noore mehena püüdsin nende asjade abil elus edasi minna.
16 aastaselt tuli mu ellu Jumala kutse. See oli suvel 1995.
Kogu suve jooksul oli mu sees "põletav tunne".
Samas oli Soomes ka "värskenduse" aeg.
Minu seesmine maailm muutus täiesti ja ka mu elusuund muutus.
Inimesed prohveteerisid mulle. See oli mu elus pööre.
See tervenemisprotsess häbist on su jaoks võimas kogemus.
Nii, et sa oled oma elust kirjutanud raamatugi "Vabaks häbist",
kus sa räägid avalikult kõigist neist asjadest.
Seda lugedes võib näha, kuidas võib vabaks saada.
Valasin selles raamatus end kõige täiega välja,
sest häbi ja kartus on asjad, mida muidu tahetakse peita.
Need on meis hästi sügaval.
Mõistsin, et selleks, et aidata teisi, pean rääkima täiesti avalikult.
Üks tähtis võti mu loos oli see, et ma leidsin palves salajase paiga.
Imelise läheduse Jeesusega, kus Ta hakkas tegelema mu sisemusega.
Aja jooksul hakkasin aru saama,
et neid valusaid asju tuleb puudutada põhjalikult,
sest muidu see "põletik" ei hakka seal sees paranema.
Jeesus oli isik. Ta kannatas ja koges, kuidas on olla inimene.
See oli sinu jaoks kõrberännak.
See on parim koolitus ka evangelisti tööks,
mida oled teinud viimased aastad.
Olen viimased 2-3 aastat käinud ringi erinevates kogudustes.
Natuke ka välismaal.
Jumala arm on neil koosolekutel toiminud ja inimesed on tervenenud.
Inimesed on tulnud usule ja Jumala au on ilmsiks saanud.
Inimestel on suur nälg näha muutust me maal.
Enne seda pole ju väga palju erilisi asju sündinud.
Nendest võiks ka rääkida,
kuna me kohtusimegi 10 a tagasi teatud sündmuste käigus.
Aga millistes olukordades sa oled olnud ja millised mälestused sul neist on?
Jumal saatis mind tööle, kus polnud palju töötegijaid.
Ma läksin ühendama kristlasi ja kogudusi.
Korraldama ühiseid evangeliseerimisüritusi.
Neid on olnud palju erinevaid, aga Urbani Unistus oli üks,
mida tegime 2007 a pealinna piirkonnas.
2008 a oli kogu looga kaasas 40 kogudust.
Olime jäähallis ja tänavatel.
2007 a oli peakõneleja Nicky Cruz ja 2008 a Kalevi Lehtinen.
Siis veel ka Johannes Amritser.
Üks tegevus oli linnamisjon,
kus meedia kaudu jagati muutuste lugusid ja evangeeliumit.
Sellega oli kaasas 75 kogudust.
Mul on olnud eesõigus olla ühtsuse rajajana
ja me ainult ei palveta koos, vaid teeme ka evangeeliumitööd koos.
Olen väga tänulik selle eest, kuidas Jumal on juhtinud.
See on teokstegemine, et ei jääks "mugavustsooni".
Ja ei käidaks ühest piiblikoolist teise,
vaid minnakse ellu viima seda, mida Piibel õpetab.
Jumal kutsub meid üldiselt kas tunnistama või palvetama.
Aga Tal on ka isiklik kutse, mida meil on hea järgida.
Sellega kaasneb ka hinna maksmine.
Tegu pole vaid ülistuskoosoleku - või toreda tundega.
Vaid sa oled sõnakuulelik ülesandele, mille Jumal sulle annab.
Sealt tuleb õnnistus, juhtimine ja hoolitsus, kui teed Jumala tahet.
Tegutsed suurel alal
ja su viimased ringreisid toimusid augustis ja detsembris,
kui Soomet külastas David Herzog. Sina olid nende ürituste koordinaator.
Hoolitsesid, et kogu asi toimiks.
Olid ka väga lähedal sellele, mida räägiti
ja nüüd ehk võikski analüüsida seda veidi,
kuna see on pakkunud Soomes väga palju kõneainet.
Uurime ka, mis teemad nendest vestlustest on läbi käinud.
Mida sa üldiselt tahaks öelda nende kahe sündmuse kohta?
Esiteks tahan öelda seda, et mul on palju teavet,
kuna ma olen David Herzogiga palju vestelnud.
Oleme pidanud ka e-kirjavahetust.
Nii ma ka tean, milline on tõde teiselpool müüti.
Need olid võimsad koosolekud.
See, mida Jumal tegi, see julgustas. Paljud inimesed said terveks,
paljud võtsid vastu altarikutse
et kutsuda Jeesus oma ellu ja saada oma patud andeks.
Ühtlasi sai kogu meeskond väga julgustatud.
Sotsiaalmeedias on liikvel palju linke ja väiteid,
kus David Herzogi peetakse kõikvõimalikuks petiseks.
Kuidas tõuseb nimi Jeesus esile tema jutus?
Olen sellest temaga isiklikult vestelnud.
Tal on täitsa sama mõtteviis nagu minulgi, et Jeesus on kõik.
Kõik, mis on seotud selle tööga, sünnib vaid läbi Jeesuse.
Ei ole mingit muud allikat ega kanalit, kust see tuleks,
mistõttu ta tahab rõhutada ja austada Jeesuse nime.
Ka Jeesuse vere koht ja positsioon on ta jutus väga kesksel kohal.
Meeleparandus, pühaduses elamine, paast, ülistus ja palve.
Ta on jätkuvalt rääkinud nende asjade tähendusest.
Mis sa arvad, kust pärineb selline vastureaktsioon?
Ma mõtlen just David Herzogi ja tema kõnede suhtes.
Ma usun, et üks tegur on see,
et pole aru saadud, mida täpselt ta oma teenimistöös teeb.
Ta tahab kohata inimesi, kes veel ei tunne Jeesust.
Ka Juute ja New Age'i liikumise inimesi.
Tema südamel on kadunud hingede kinni püüdmine.
Kui nüüd lähemalt rääkida, siis ta kasutab sellist sõnavara,
mida misjonär Jari Koivu Kanadas oma töös.
Siis tema kasutab väljendeid nagu: kõrgeim jõud, energia, sõnade mõju.
Kasutab keelt, mida tänapäeva inimesed mõistavad.
Mida ta tegelikult silmas peab...
Näiteks sõna energia puhul mõtleb ta Püha Vaimu energiale.
Või mis on kõrgeim jõud? Me teame, et see on Jumal.
Mis on portaal ehk värav? See on tee Jumala juurde.
Need on täitsa normaalsed asjad, mida me usume.
Aga tema tahab püüda inimesi, rääkides nende keeles.
Ja tema töö läbi on päästetud palju juute.
Sotsiaalmeedias on räägitud eri asju New Agest, siis Jeesuse rollist,
inglitest, ilmutusest ja sõnade väljaütlemisest.
Samuti on viidatud ka vaenajatele vaimudele.
Samuti kõrgema jõu probleemile ja äsja mainitud portaalile.
Räägime veel neist asjadest .
Tahan rääkida siira südamega nimelt vaatajatele, keda huvitab tõde.
David Herzog ei ole New Age'iga mitte mingil moel seotud.
Tal pole nendega mingeid kokkupuuteid.
Ta on täiesti lahti öelnud seda tüüpi õpetustest!
Talle on Jeesus kuningate Kuningas ja isandate Issand.
Tema tahab ainult Jeesust "turustada".
Kõik see, mida tahetakse näidata,
et ta tegutseb hingevaenlase väega või rüvedate vaimude abil, pole tõsi.
Mis lugu selle vaenaja vaimuga oli ühtedel matustel?
Võiks lühidalt öelda,
et mitmed Jumala Sõna kuulutajad on palvetanud erinevates paikades.
Benny Hinnist on lugu, et ta läks Katrin Kuhlmanni hauale
ja palvetas, et Püha Vaimu vägi tuleks ta ellu.
On ka muid lugusid.
Ka Piiblis, kus surnukeha visati prohveti luude peale ja see vaim ärkas.
Siin pole mingilgi moel küsimus vaenaja vaimus.
Siin on kontaktipunkt, kus inimene tuleb oma Jumala ette
ja palub, et Jumala vägi, Püha Vaimu vägi
võiks tulla ta elu üle nagu see oli selle inimese üle.
Siin pole küsimus mingist müstikast, vaid inimene januneb
ja tahab olla Jumala kasutuses nagu see teine inimene oli või on.
Davidi puhul on küsimus ainult selles, et kui ta läks oma mentori matustele,
tahtis ta, et Püha vaimu vägi kasvaks ta elus.
Nii et Püha Vaim õhutas teda minema sinna matustele ja tegutsema.
Ja ta tegutses nii nagu Püha Vaim talle ülesandeks oli andnud.
Niisiis tuli see vägi Jumalalt.
Jah, täpselt!
Millest see tuleb, et kõik see, mis tuleb antikristusest ja vaenlaselt,
saab meedias suurema tähelepanu osaliseks?
Kas see ei too kartust?
Viimastel aastatel on vestluste kultuur muutunud.
Piibli punase lõngana näen vennaarmastust e ligimese armastust.
Kui avastan, et mu usuvenna või õe elus on midagi korrast ära,
peaksin minema ta juurde ja rääkima temaga sellest.
Või võtma kogudusevanemad kaasa ja rääkima uuesti.
Ma pole avaliku diskussiooni vastu. Sel kõigel on oma koht.
Aga samas olen aru saanud,
et mitmed kirjutajad pole huvitatud faktidest ja tõest,
vaid eelkõige pealkirja või kirjapea saamisest.
Olles ise lugenud tagasisidet nende koosolekute kohta,
ei vasta ehk isegi 80% jutust tõele, kuna fakte on moonutatud
ja erinevate allikate põhjal üht teist juurde lisatud.
See on harv juhus, kui keegi tuleb ise küsima:
"Kas asi on tõesti nii?"
Kes tõesti tahab asju otsekoheselt selgitada ja teada saada,
milles on siin küsimus?
Kristlastena heidame me paraku teiste üle kergesti musta varju.
Ja teine siis püüab selgitada.
Sa oled 10 aastat teinud evangeelset tööd
ja korraga hakkab keegi heitma musta varju sinu üle
ega lähe seda asja tühistama. Kas see oleks aus sinu suhtes?
Tegelikult on vaja selgeks teha, mis tegelikult juhtus? Mis on tõde?
Ja ikkagi armastusega püüda parandada, mida vaja.
Kui ma olen valmis parandama asju oma elus,
kui mu elu ei austa Jeesust.
Kui mõelda taganemise olukorrale, mis on Euroopas ja ka Soomes,
et väike vähemus usub Piibli Jumalat,
siis kas mitte antikristlik vaim pole inimesi sellesse juhtinud?
Väga vähe on näha kirjutisi sellest, mis vaim on mingisse olukorda viinud.
Sest näiteks suur osa preestreid ei usu näiteks neitsist sündimist.
Näiteks võiksid mitmed, kes nii julgelt kirjutavad,
enestelt küsida nagu mina eneselt küsin:
"Millist vilja ma kannan oma elus?"
Kas minu elus on näha Jeesuse ja Püha Vaimu vilju?
Kas minu elus on näha, et hinged pääsevad?
Et haiged saavad terveks?
Et evangeelium levib? Ja et Jumala tahe sünnib?
Või olen ma lihtsalt kui "kumisev vask" nagu Piibel ütleb.
Kas on oht, et toon avalikkuse ette teatud asju,
aga mu oma elus puuduvad viljad? Need mõtted on mul.
Ja see inglite küsimus, mida on samuti Herzogia seostatud...
Kas ingel toob mingit ilmutust väljastpoolt Piiblit?
Mis on nende roll? Neil on sama roll, mis meilgi. Nad on teenijad.
Me ei rõhuta ingleid.
Me ei anna neile positsiooni, mis neile ei kuulu.
Nad on Jumala teenijad vaimud.
Jumal ei taha tuua esile mingit Piiblivälist ilmutust.
Aga samas peab meeles pidama, et Piiblis mitmed isikud kohtasid ingleid.
Juhtus mitmeid asju, kus inglid olid kaasas.
Betsata tiigi ääres, kus inglid segasid vett.
ja kes sinna esimesena läks, sai kogeda tervenemise imet.
Inglid kannavad Jumala väge.
Mõelgem korra selle peale, kui kergesti me kipume uskuma
deemonlikke jõude ja asju, mida nad teevad.
"Oi, hingevaenlane tegutseb seal!" ja "Oi, deemonid toimetavad siin!"
Aga kui inglid teevad midagi,
siis oleme hämmingus, et mis see veel on?
Üks asi, mis on siin mõjutanud, on see,
et New Age on rikkunud inglite maine usklike silmis.
On hakatud kartma ingleid, kes on määratud meid teenima.
Kas on nii, et teatud moel on hüljatud juudi juured
ja asemele on tulnud mõistuslik õpetus - loogika kreeklastelt,
kes imbusid ka kirikusse aastal 325. Neid vilju nüüd näemegi?
Jah. Juudile oli täitsa selge, kui öeldi SHALOM.
See tähendas kogu inimese olemust, kogu tema heaolu tervist, rahu, kõike.
Või kui räägiti SOTSU-st - päästest ja tervisest.
Neile oli selge, mis on Jumala tahe inimeste suhtes.
See on päästa, tervendada, teha head.
Aga aja jooksul juhtus see, et inimesi hakati liigitama.
Ja äkki hakati mõtlema seda, kas Jumal ikka tahab tervendada?
Kas Jumal ikka tahab seda teha?
Ja nii tuli koguduse üle palju küsimärke,
mis viisid meid eemale sellelt usuliinilt.
Need verevermed, mis olid ristil,
et me patud lepitada ja haigustest tervendada...
Me läksime neist korraga kaugemale ja hakkasime mõtlema,
kas Jumal ikka tahab mind aidata?
Ja me kaotasime sellise värskuse ja usuvaimsuse selle asja suhtes.
Tahaks öelda seda, et me hingevaenlane tahab,
et minetaksime oma identiteedi, autoriteedi ja usuvaimsuse.
Ta ei hooli ka sellest, et Jeesus on meile vaid kui pilt taevas.
Kui Jeesusest saab meie elujõud, et võime juhtida inimesi Jeesuse juurde,
võime tervendada ka haigeid ja näha, kuidas Jumal aitab meid tööelus.
Näha, kuidas Jumal aitab majanduses,
siis hingevaenlane hakkab kartma, kuna me tuleme tema territooriumile.
Tema valitseb maa peal ja ta ei taha, et tema territooriumi puututaks.
Seepärast ta püüabki takistada
värsket ilmutust ja evangeeliumi levikut.
Nagu Piibel ütleb:
Saatan on tulnud selleks, et hävitada, tappa ja varastada.
Ta ei tee midagi muud kui vaid neid asju.
Jumalasulastel, kes toovad inimesi Jeesuse ja tema ligiolu väe juurde,
on mitmesuguseid vaimuvilju. Just sellele peaks tähelepanu pöörama.
Minu meelest on ülioluline, et meil leiduks alandlikkust.
Et Jumal, kas Sa ka tegelikult oled siin kaasas?
Nimelt, kui ajaloos on olnud ärkamisi, siis on räägitud,
et eelmine ärkamine on vaenanud järgmist ärkamist.
Et me ei oleks alati nii puhta õpetusega, nii tähtis, kui see õpetus ongi.
Et me ei oleks need, kes alati kõike teavad,
vaid me oleksime valmis otsima, uurima ja küsima Jumala ees,
et Jumal, kas Sa oled ikka siin?
Kas sa oled tegemas midagi selle maa suhtes?
Ma tahan uskuda, et Soomemaa muutub veel. Olukord on murettekitav.
Me tahame usu läbi näha suuri ärkamistelaineid me maal.
Me peame laskma Jumalal olla Jumal!
Me ei mõista kunagi, kui me ei õpi. Me ei mõista Looja suurust.
See on alandlikkuse koht.
Tema teeb nagu Tema tahab - eriaegadel ja viisidel.
Et me ei saaks ajalooraamatust järgi vaadata.
Aeg on nii kaugel, et annan sulle võimaluse öelda,
mida Jumal on su südamele pannud. Ole hea!
Kallis sõber! Ma olen selle maa kodanik nagu tõenäoliselt sinagi.
Või kui sa vaatad mujalt, siis ikkagi on mu südamel mure
selle maa inimeste pärast. Nende sadade tuhandete pärast,
kes veel ei tunne Jeesust oma isikliku vabastajana ja päästjana.
Minu südamesoov ja peaeesmärk on see,
et me näeksime ärkamist ja Jumala liikumist Soomes.
Sellepärast olen ma ka liikvel, sellepärast on Martti ja Mirja liikvel.
Meil pole mingit muud motiivi, miks me seda tööd teeme.
Ja ma tahan sind kaasa kutsuda.
Kui sul on küsimusi, siis otsi Jumalat, Tema ligiolu ja au!
Mine Jumalale lähemale,
et Jumal võiks meile näidata, kes Ta tegelikult on.
Kui me vaatame surmavarju orgu,
siis seal on nii palju asju, mis pole Jumala tahte kohased.
Ta on nii palju suurem, tugevam ja väelisem.
Miks me siis ei õpiks tundma seda suurt ärkamiste Jumalat,
kelle läbi on maailma erikohtades olnud suured ärkamised
ja võimsad Jumala liikumised.
Nüüd on Euroopa aeg,
selle pimeda maaosa aeg kohtuda ja näha, et Jumal tegutseb.
Kas sa tahad olla sellega kaasas? Seda tahan ma alandlikult küsida.
Kas lähed kaasa sellele rindele tehes ususamme?
Kasutama oma elu lühikesi päevi selleks, et evangeeliumi levitataks
ja kogudus saaks tugevdatud?
Või jäämegi oma pesakestesse hõõguma,
kartma ja arvustama?
Tahan, et me võiks koos teha midagi me maa heaks
ja seetõttu tahan palvetada me kõigi ja sinu eest.
Siruta käed Jumala poole ja palveta, et Püha Vaimu vägi ja Jumala au
võiks tulla võimsalt su üle sel hetkel.
Et Jumala teenijad inglid saaksid sind teenida.
Et prohvetlikud tõotused saaks täituda.
Haigused saaks tervendatud.
Jumal tahab tervendada kellegi õlavarre valu just praegu.
Jumal tahab tervendada kellegi silmahaigust.
Kellelgi põlv raksub... Puuduta seda põlve just nüüd!
Kellelgi on maksas mingi haigus.
Jumal tahab tervendada seda just nüüd!
Saada oma tänud ja tagasiside TV7-le.
Me hoolime sinust ja tore, et olid selle pooltunni koos meiega.
Aitäh, Mika, et oled olnud siin selle pooltunni.
Minu meelest on siin olnud tugev Jumala ligiolu.
Ja ma usun, et Jumal viib oma sõna, tõe ja plaanid igal juhul ellu! Aitäh!
Aitäh!
Tõlge: Raul Jürimaa